

**СПОРТСКО-РЕКРЕАТИВНИ ЦЕНТАР „ВЛАСИНА“ ВЛАСОТИНЦЕ**

**П Р А В И Л Н И К**

**О ОРГАНИЗАЦИЈИ ТУРНИРА У МАЛОМ ФУДБАЛУ**

**„РАДНИЧКЕ СПОРТСКЕ ИГРЕ 2025.“**

**СЕПТЕМБАР 2025. ГОДИНЕ**

 Организатор Турнира у малом фудбалу „Радничке спортстке игре 2025“ (у даљем тексту: Турнир) је Спортско- рекреативни центар „Власина“ Власотинце (у даљем тексту: Организатор турнира).

 Основни циљ организовања Турнира је окупљање љубитеља спорта, рекреације запослених и продужење спортске сезоне у јесењем периоду.

 Директор СРЦ „Власина“, као представник Организатора турнира, својом одлуком формира и именује комисије које су дужне да реализују Турнир у складу са Правилником о организацији турнира „Радничке спортске игре 2025“ (у даљем тексту: Правилник).

**ОПШТЕ ОДРЕДБЕ**

Члан 1.

 Турниром руководи Организатор турнира преко органа – Организациони одбор Турнира и Такмичарска комисија.

 Директор Организатора турнира својим посебним одлукама именоваће чланове Организационог одбора и Такмичарске комисије.

 Организациони одбор Турнира чине два представника организатора и сви овлашћени представници екипа које учествују на Турниру.

Члан 2.

 Турнир је отворен за све слободно формиране екипе које сачињавају запослени у привредним друштвима, јавним предузећима и установама и код предузетника (у даљем тексту: организације) који послују на територији општине Власотинце, које у одређеном року уплате предвиђену котизацију и доставе пријаву екипе.

**ОВАВЕЗЕ ОРГАНИЗАТОРА И УЧЕСНИКА ТУРНИРА**

Члан 3.

Доказ о извршеној уплати котизације за Турнир се обавезно мора доставити Организатору турнира, путем електронске поште, факса или лично, најкасније до датума који је наведен у позиву за пријављивање екипа. Приликом пријаве екипе, у предвиђеном обрасцу вођа екипе је обавезан да наведе имена и презимена највише 12 (дванаест) играча који ће наступати за екипу, уз достављање фотокопије личне карте за сваког пријавњеног играча, као и доказ да је играч у радном односу.

Члан 4.

Обавезе Организатора турнира су:

* да обезбеди такмичарске и друге услове за одржавање Турнира;
* да обезбеди присуство судија и записничара;
* да прикупи пријаве и уплате екипа;
* да омогући извршење жребања и да сачини распоред одигравања утакмица;
* да руководи Турниром путем Такмичарске комисије;
* да организује завршну свечаност, изврши проглашење пласмана, подели награде екипама и најбољим појединцима;
* да обезбеди стално дежурство редара;
* да обезбеди присуство лекара.

Члан 5.

Обавезе екипа учесника турнира су да:

* благовремено пријаве екипу и уплате котизацију;
* да се придржавају пропозиција, правила игре и овог Правилника;
* да поштују кућни ред Организатора турнира и да се према имовини Организатора турнира понашају пажљиво и одговорно, тј. да исту не оштећују;
* обезбеде присуство овлашћеног представника екипе на утакмици.

**СИСТЕМ ТАКМИЧЕЊА**

Члан 6.

Зависно од броја екипа, групе ће бити састављене од по минимално 3 (три) екипе, а максимално 6 (шест) екипа. За победу у групи се добијају 3 (три) бода, за нерешен резултат 1 (један) бод, а за пораз се не добијају бодови. У елиминационој фази ће се пласирати одређени број екипа, зависно од система такмичења, а у случају неједнаког броја екипа у групама, у групама са већим бројем екипа бришу се резултати последње пласиране екипе. Критеријум за одређивање пласмана у групама је следећи:

1. Укупан број бодова,
2. Међусобни скор,
3. Укупна гол разлика,
4. Више постигнутих голова,
5. Жреб.

Члан 7.

Организатор задржава право да непосредно пре такмичења одреди начин играња турнира и саме завршнице финалног дела турнира. Датуме одигравања утакмица одређује организатор после обављеног жреба. Промена датума одигравања утакмица на захтев екипе није могућа, осим у оправадним случајевима о чему одлучује Такмичарска комисија уз писмену сагласност противничке екипе.

Промена датума и сатница одигравања утакмица није могућа после истицања на огласној табли, интернет страници Организатора турнира и објаве у средствима јавног информисања. Уколико се једна екипа не појави у заказано време, почетак утакмице се може пролонгирати максимано 10 (десет) минута у односу на званичну сатницу.

Утакмицу екипа може играти минимално са 4 (четири) играча укључујући и голмана, а у случају мањег броја играча утакмица се региструје службеним резултатом 5:0 за противника.

Члан 8.

Овлашћени представник екипе је једино овлашћено лице за контакте са Организатором турнира. У службеном простору могу се налазити само пријављени играчи из записника и представник екипе.

Особе које нису у наведеном статусу, на захтев Организатора турнира су дужне да се удаље из службеног простора у року од 5 минута. Уколико особе које нису у наведеном статусу на напусте службени простор, екипа губи утакмицу службеним резултатом 5:0 за противника.

Члан 9.

Овлашћени представници екипа су у обавези да најмање десет минута, а за утакмице полуфинала и финала двадесет минута пре почетка утакмице, заједно са представником организатора – потпиши изјаву да немају примедби на саставе екипа и да су сви остали услови задовоњени за неометано одигравање утакмице, односно да истакну евентуалне примедбе.

**САСТАВ ЕКИПА**

Члан 10.

Послодавац својим потписом на пријави гарантује да су сви играчи у радном односу код истог, да су здрави и способни за наступ, као и да на турниру наступају по сопственој жељи и на сопствену одговорност.

Право учешћа имају фирме чије је седиште на територији општине Власотинце. Пријаву доставити у два примерка, потписну и оверену од стране овлашћеног лица послодавца, уз достављање фотокопије личних карата за све пријављене играче, који морају да буду пријављени минимум месец дана код послодавце пре почетка турнира. За све фирме или установе дозвољено је формирање заједничке екипе са највише три фирме.

Код мушкараца у малом фудбалу биће организована упроредно два турнира, турнир са екипама које у свом саставу имају регистроване играче и турнир за екипе које у свом саставу немају, с тим да нерегистровани играчи имају право учешћа у оба турнира.

Под нерегистрованим играчем подразумева се играч који у последњих годину дана нема званичан наступ за било који фудбалски клуб или клуб малог фудбала.

Екипе су дужне да наступају у једнообразној опреми, а употреба доњег дела тренерке дозвољена је само голману. Екипе које не буду у једнообразној опреми дужне су користити маркере.

Првоименована екипа у записнику је домаћин и има право избора боје дресова.

**КАЗНЕ ЗА НЕПОШТОВАЊЕ ПРАВИЛА ИГРЕ**

Члан 11.

Уколико играч добије искључење (црвени картон) за лакши прекршај (две јавне опомене на једној утакмици, очигледно спречавање противника за постизање поготка, груба игра која нема последице по играча...), минимална казна је једна утакмица неиграња.

Екипа учесница може, уколико жели да кажњени играч наступи на следећој утакмици, да изврши уплату у износу од 2.000 динара на рачун Организатора турнира, као замену за црвени картон.

Члан 12.

У случајевима тежих прекршаја (неспортског понашања: пљување, веђање, гастикулација; погибељна игра са последицом по играча, физички напад на противника, судију, гледаоца, службено лице) играч нема право наступа на следећој утакмици, без обзира на уплату казне од стране екипе учеснице.

**ТАКМИЧАРСКА КОМИСИЈА**

Члан 13.

Такмичарска комисија је задужена за поштовање правила током Турнира и задужена је за решавање жалби екипа учесница.

Такмичарска комисија се састаје по потреби, а најмање два пута током такмичења.

Члан 14.

Жалба на утакмицу пријављује се на обрасцу који обезбеђује Организатор турнира, писаним путем у року од 30 (тридесет) минута по завршетку утакмице. Уз дозвољену жалбу обавезно уплатити 2.000 динара.

Члан 15.

Такмичарска комисија може донети одлуку да се одиграна утакмица понови уколико је дошло до теже повреде материјалних правила игре. Одлука Такмичарске комисије је коначна.

Члан 16.

Искључени играч дужан је, по завршетку утакмице, записничком столу дати изјаву у писменом облику. Уколико искључени играч не да писмену изјаву подлеже дисциплинској одговорности и аутоматски се кажњава додатно једном утакмицом неиграња на турниру, по писменом предлогу Такмичарске комисије.

Члан 17.

Такмичарска комисије је приликом одлучивања по поднетој жалби, дужна да прикупи писане изјаве и потребни материјал за одлучивање, да обави потребан поступак и након доношења одлуке писаним путем, путем огласне табле и web странице Организатора турнира објави своју одлуку.

Члан 18.

Такмичарска комисија има право да удаљи екипу са такмичења у случају теже повреде пропозиција или неспортског понашања чланова екипе у оквиру такмимчења.

**НАГРАДЕ**

Члан 19.

Од средстава која су прикупљена уплатом котизације се издваја наградни фонд у зависности од броја пријављених екипа.

На турниру ће бити додељене и награде у виду пехара за освојено прво, друго и треће место, за најбољег играча на Турниру и за најбољег голмана. Све екипе учеснице турнира добиће пригодне захвалнице.

Одлуку о додели награда донеће директор Организатора турнира на предлог Организационог одбора и Такмичарске комисије.

Члан 20.

Право Организатора турнира је да одреди начин бирања најбољих појединаца и других актера такмичења.

**ПРАВИЛА ИГРЕ ТУРНИРА**

Члан 21.

Правило 1.

Футсал турнир се игра по ФИФА футсал правилима која се могу наћи на страници Организатора турнира ([www.srcvalsina.com](http://www.srcvalsina.com)).

Правило 2.

Утакмица траје 2 x 15 минута (без заустављања времене у задње 2 (две) минуте утакмице), и у групној и у елиминационој фази турнира, са полувременом, тј. паузом од 5 (пет) минута. Само судија својом одлуком и знаком који даје записничком столу, може зауставити време трајања утакмице.

Правило 3.

У случају нерешеног резултата по завршетку утакмице, екипе изводе по 3 (три) казнена ударца (седмерца) наизменично, ако је и тада резултат нерешен, наставља се извођење казнених удараца по један до коначног победника. Распоред извођача одређује представник екипе.

У Власотинцу, 09.09.2025. године

 **ЗА ОРГАНИЗАТОРА ТУРНИРА**

 **СРЦ „ВЛАСИНА“ ВЛАСОТИНЦЕ**

 директор

 Саша Ђокић

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_